Stadiono Alfonso Pérez

La Stadiono Alfonso Pérez estas la stadiono de la CD Getafe de futbalo. Ĝi estas en Getafe (Komunumo de Madrido, Hispanio), en la ĉirkaŭaĵo de Getafe Norte. La nomo de la stadiono estis donita honore al la futbalisto Alfonso Pérez. Paradokse, li neniam fariĝis membro de la futbala klubo Getafe, nek eĉ alfrontis ĉi tiun teamon, nek li iam ludis en ĉi tiu stadiono; sed li estas la plej fama futbalisto kiu naskiĝis en ĉi loĝloko. Kiam la stadiono estis konstruita en 1998, la ludanto estis en la pinto de sia kariero.